Auk þess hefur hún um árabil staðið fyrir landskönnun og klínískum rannsóknum á ofbeldi í nánum parasamböndum meðal háskólakvenstúdenta , kvenna á áhættumeðgöngudeildum og meðal kvenna á slysa - og bráðamóttökudeild Landspítala . Í þessum tilvikum hefur Erla og samstarfsfólk hennar kannað upplifun umönnunaraðila af stuðningi , viðhorf þeirra til sjúkdómsins , mat þeirra á lífsgæðum fjölskyldunnar og ánægju með heilbrigðisþjónustuna . Ávinningurinn af rannsóknum hennar hefur leitt til aukinnar áherslu á mikilvægi fjölskylduhjúkrunar innan heilbrigðisþjónustunnar bæði hér á landi sem og erlendis . Þessi aukna vakning á mikilvægi fjölskyldustuðnings innan heilbrigðisþjónustunnar er sýnileg með síauknum tilvitnunum í rannsóknir hennar , fjölda birtinga á rannsóknarniðurstöðum í alþjóðleg vísindatímarit og eins með þeim boðum sem hún hefur fengið um að vera með aðalerindi á innlendum og erlendum vísindaráðstefnum . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .